ฮ.นาโต โหม่งโลกในอัฟกานิสถานอีกแล้ว ทหารต่างชาติดับสลด 5 เจ็บ5 
นาโตสูญเสียอีกเฮลิคอปเตอร์พูม่า เอ็มเค 2 ประสบเหตุตก ขณะกำลังลงจอดในกรุงคาบูล คร่าชีวิตทหาร 5 นาย เป็นทหารอากาศจากอังกฤษ 2 นาย นับเป็นเหตุร้ายแรงอีกครั้งในเวลาเพียงไม่กี่วันที่เกิดกับทหารต่างชาติ ซึ่งมาช่วยปฏิบัติภารกิจรักษาความสงบในอัฟกานิสถาน,เมื่อ 12 ต.ค.58 สำนักข่าวต่างประเทศรายงาน เกิดอุบัติเหตุสลด เฮลิคอปเตอร์ พูม่า เอ็มเค 2 (Puma MK2)ขององค์กรสนธิสัญญาป้องกันแอตแลนติกเหนือ (นาโต) ตกระหว่างกำลังลงจอด ใกล้ค่ายทหาร Camp Resolute Support ของนาโต ในกรุงคาบูล เมืองหลวงอัฟกานิสถาน เมื่อเวลา 16.15 น. ของวันที่ 11 ต.ค. เป็นเหตุให้ทหารซึ่งปฏิบัติหน้าที่ให้กับกองกำลังนาโตในการฝึกสอน แนะนำและช่วยเหลืออัฟกานิสถาน ซึ่งโดยสารมากับเฮลิคอปเตอร์ลำนี้ เสียชีวิต 5 นาย และบาดเจ็บ 5 นาย,บีบีซีและซีเอ็นเอ็น แจ้งว่า นาโตและกองกำลังสหรัฐฯ ไม่ยอมเปิดเผยสัญชาติของทหาร 5 นายที่สิ้นชีพและได้รับบาดเจ็บในเหตุการณ์ร้ายแรงครั้งนี้ว่า เป็นทหารจากชาติใด โดยโฆษกกระทรวงกลาโหมของชาติสมาชิกนาโตชาติหนึ่ง ชี้แจงเพียงว่า เหตุการณ์เฮลิคอปเตอร์ตกเป็นอุบัติเหตุ ไม่ใช่ถูกโจมตี ยิงตกโดยกลุ่มติดอาวุธฝ่ายตรงข้าม,อย่างไรก็ตาม ด้านกระทรวงกลาโหมอังกฤษ ออกแถลงการณ์ว่า มีทหารจากกองทัพอากาศอังกฤษส้ินชีพ 2 นายจากเหตุการณ์เฮลิคอปเตอร์ พูม่า เอ็มเค 2(Puma MK2) ตก โดยนายหนึ่ง เป็นทหารจากกองกำลัง 230 และอีกนายมาจากกองกำลัง 33 โดยทางกระทรวงกลาโหมอังกฤษได้แจ้งข่าวร้ายให้แก่ครอบครัวของทหารทั้งสองนายรับทราบแล้ว และทางครอบครัวขอเวลาในการเปิดเผยชื่อนายทหารที่เสียชีวิตต่อสาธารณะเพื่อให้สมาชิกทำใจกับการสูญเสียคนในครอบครัว,ทั้งนี้ เมื่อวันที่ 1ต.ค.58 เพิ่งเกิดเหตุสลด เครื่องบินลำเลียง C-130 ของสหรัฐฯ โดนยิงตกขณะกำลังบินขึ้นจากสนามบินที่เมืองจาลาลาบัด ในอัฟกานิสถาน เป็นเหตุให้ทหารและพลเรือนเสียชีวิต 11 ศพ และต่อมากลุ่มตาลีบันได้ออกมาอ้างความรับผิดชอบ และเมื่อวันที่ 11 ต.ค.ยัง เกิดเหตุกลุ่มคนร้ายได้ใช้ คาร์บอมบ์ หรือรถยนต์ซุกซ่อนระเบิด โจมตีรถทหารของนาโตคันหนึ่ง ในกรุงคาบูล ช่วงชั่วโมงเร่งด่วน และยังไม่ทราบจำนวนทหารที่เสียชีวิตหรือบาดเจ็บ
นาโตสูญเสียอีกเฮลิคอปเตอร์พูม่า เอ็มเค 2 ประสบเหตุตก ขณะกำลังลงจอดในกรุงคาบูล คร่าชีวิตทหาร 5 นาย เป็นทหารอากาศจากอังกฤษ 2 นาย นับเป็นเหตุร้ายแรงอีกครั้งในเวลาเพียงไม่กี่วัน ที่เกิดกับทหารต่างชาติ ซึ่งมาช่วยปฏิบัติภารกิจ
ทหารนาโต,NATO,เฮลิคอปเตอร์ตก,ทหารอังกฤษ,ทหารสหรัฐฯ,เสียชีวิต,เฮลิคอปเตอร์ตกในอัฟกานิสถาน,โหม่งโลก,เฮลิคอปเตอร์โหม่งโลก,เครื่องบินตก,กลุ่มตาลีบัน,ข่าว,ไทยรัฐออนไลน์,ข่าวต่างประเทศ,ฮอตก,ฮ.ตก,เฮลิคอปเตอร์,ทหารอเมริกัน,ทหารตาย,โจมตีเครื่องบิน,ฮ.โหม่งโลก